95/115/EY: Neuvoston päätös, tehty 30 päivänä maaliskuuta 1995, luvan antamisesta Saksan liittotasavallalle tehdä Puolan tasavallan kanssa sopimus, joka sisältää jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 2 ja 3 artiklasta poikkeavia määräyksiä



Virallinen lehti nro L 080 , 08/04/1995 s. 0047 - 0047



NEUVOSTON PÄÄTÖS, tehty 30 päivänä maaliskuuta 1995, luvan antamisesta Saksan liittotasavallalle tehdä Puolan tasavallan kanssa sopimus, joka sisältää jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 2 ja 3 artiklasta poikkeavia määräyksiä (95/115/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin 77/388/ETY (1), ja erityisesti sen 30 artiklan, ottaa huomioon komission ehdotuksen, sekä katsoo, että direktiivin 77/388/ETY 30 artiklan mukaan neuvosto voi yksimielisesti komission ehdotuksesta antaa jäsenvaltioille luvan tehdä kolmannen maan tai kansainvälisen järjestön kanssa sopimus, joka sisältää poikkeuksia kyseisestä direktiivistä, komissio on 23 päivänä elokuuta 1994 saanut kirjatun kirjeen Saksan liittotasavallalta, jossa tämä pyytää lupaa saada tehdä Puolan tasavallan kanssa sopimus, joka sisältää poikkeuksia direktiivin 77/388/ETY 2 ja 3 artiklasta, Saksan liittotasavallan pääreitit Puolan kansallisiin pääreitteihin yhdistävien rajasiltojen ylläpidosta, muille jäsenvaltioille on 23 päivänä syyskuuta 1994 ilmoitettu Saksan liittotasavallan pyynnöstä, siinä tapauksessa, että poikkeusta ei ole, olisivat ainoastaan Saksan liittotasavallan alueella toteutetut ylläpitotoimet Saksan alv:n alaisia ja Puolan alueella toteutetut toimet kuuluisivat direktiivin 77/388/ETY soveltamisalan ulkopuolelle; muun muassa kaikkien sellaisten Puolasta peräisin olevien tuotteiden tuonti, joita käytetään rajasiltojen ylläpitoon, olisi Saksan alv-lainsäädännön alaista, näillä poikkeusmääräyksillä on tarkoitus yksinkertaistaa verosäännöksiä kyseisten rajasiltojen ylläpidosta vastaavien toimijoiden osalta, ja tällä poikkeuksella on vain vähäinen vaikutus arvonlisäverosta saataviin yhteisön omiin varoihin, ON TEHNYT TÄMÄN PÄÄTÖKSEN: 1 artikla Saksan liittotasavallalle annetaan lupa tehdä Puolan tasavallan kanssa sopimus, joka sisältää poikkeuksia direktiivistä 77/388/ETY, jäljempänä `sopimus`. Nämä poikkeukset määritellään tämän päätöksen 2 ja 3 artiklassa. 2 artikla Poiketen siitä, mitä direktiivin 77/388/ETY 2 artiklan 2 kohdassa säädetään, Puolasta peräisin olevien tavaroiden tuonti Saksaan ei ole alv:n alaista, jos nämä tavarat käytetään sopimuksen määräysten perusteella rajasiltojen ylläpitoon. Tätä poikkeusta ei kuitenkaan sovelleta julkishallinnon yksikön harjoittamaan tavaroiden tuontiin. 3 artikla Poiketen siitä, mitä direktiivin 77/388/ETY 3 artiklassa säädetään, niiden sopimusvaltioiden rajasiltojen, joiden ylläpito kuuluu sopimuksen perusteella Saksan vastuulle, katsotaan kuuluvan Saksan alueeseen näiden siltojen ylläpitoon kuuluvien tavarantoimitusten ja palvelujen suorittamisen osalta. Poiketen siitä, mitä direktiivin 77/388/ETY 3 artiklassa säädetään, niiden sopimusvaltioiden rajasiltojen, joiden ylläpito kuuluu sopimuksen perusteella Puolan vastuulle, katsotaan kuuluvan Puolan alueeseen näiden siltojen ylläpitoon kuuluvien tavarantoimitusten ja palvelujen suorittamisen osalta. 4 artikla Tämä päätös on osoitettu Saksan liittotasavallalle. Tehty Brysselissä 30 päivänä maaliskuuta 1995. Neuvoston puolesta E. ALPHANDÉRY Puheenjohtaja (1) EYVL N:o L 145, 13.6.1977, s. 1, direktiivi sellaisena kuin se on viimeksi muutettuna direktiivillä 94/76/EY (EYVL N:o L 365, 31.12.1994, s. 53)